ประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับศูนย์บริหารเงิน---------------------------------- อาศัยอํานาจตามความในข้อ 7 แห่งกฎกระทรวงฉบับที่ 13 (พ.ศ. 2497) ออกตามความในพระราชบัญญัติควบคุมการแลกเปลี่ยนเงิน พุทธศักราช 2485 และ ข้อ 3 และ ข้อ 4 แห่งประกาศกระทรวงการคลัง เรื่อง คําสั่งรัฐมนตรีให้ไว้แก่ศูนย์บริหารเงิน ลงวันที่ 30 มิถุนายน พ.ศ. 2547 เจ้าพนักงานออกประกาศไว้ดังต่อไปนี้ข้อ ๑ ผู้ประสงค์จะขอความเห็นชอบจัดตั้งศูนย์บริหารเงินต้องมีคุณสมบัติดังต่อไปนี้ (1) เป็นนิติบุคคลที่จดทะเบียนในประเทศไทยหรือต่างประเทศ (2) มีบริษัทในเครือในประเทศไทย หรือในสาธารณรัฐสังคมนิยมเวียดนาม หรือประเทศที่มีพรมแดนติดต่อกับประเทศไทยที่ประกอบธุรกิจด้านการผลิตและการค้าระหว่างประเทศ หรือมีบริษัทในประเทศที่มีธุรกิจเกี่ยวเนื่องกันหรือมีความสัมพันธ์ทางธุรกิจที่ประกอบธุรกิจด้านการผลิตและการค้าระหว่างประเทศตั้งแต่ 3 บริษัทขึ้นไปข้อ ๒ 2 ผู้ประสงค์จะขอความเห็นชอบ จะต้องยื่นคําขอต่อรัฐมนตรีว่าการกระทรวงการคลังผ่านธนาคาแห่งประเทศไทย โดยให้ยื่นคําขอพร้อมเอกสารหลักฐานประกอบที่เกี่ยวข้องโดยจัดทําเป็น 2 ชุด ดังต่อไปนี้ (1) คําขอจัดตั้งศูนย์บริหารเงินตามแบบที่กําหนด (2) สําเนาหรือภาพถ่ายหนังสือรับรองทุนจดทะเบียนของผู้ขอ (3) สําเนาหรือภาพถ่ายหนังสือบริคณห์สนธิ ข้อบังคับ และบัญชีราชชื่อผู้ถือหุ้นของผู้ขอ (4) รายชื่อกลุ่มบริษัทในเครือในประเทศและต่างประเทศ หรือกลุ่มบริษัทที่มีธุรกิจเกี่ยวเนื่องกันหรือมีความสัมพันธ์ทางธุรกิจ (5) หนังสือยินยอมจากกลุ่มบริษัทในประเทศมอบอํานาจให้บริหารจัดการทางการเงิน (6) งบการเงินล่าสุดที่ผู้สอบบัญชีรับรองแล้วของกลุ่มบริษัทในเครือ หรือกลุ่มบริษัทในประเทศที่ยินยอมให้บริหารจัดการทางการเงิน ในการขึ้นคําขออนุญาตตามวรรคหนึ่ง ให้ขึ้นผ่านธนาคารแห่งประเทศไทย สํานักงานใหญ่ กรุงเทพมหานคร ในการพิจารณาให้ความเห็นชอบ จะพิจารณาจากคุณสมบัติของผู้ขอ และความเหมาะสมของสถานการณ์ข้อ ๓ เมื่อผู้ขออนุญาตได้รับความเห็นชอบให้จัดตั้งศูนย์บริหารเงินแล้ว ธนาคารแห่งประเทศไทยจะมีหนังสือแจ้งผลการพิจารณาให้ทราบ เพื่อให้ผู้ประกอบธุรกิจดําเนินการจัดตั้งศูนย์บริหารเงินเป็นนิติบุคคลที่จดทะเบียนในประเทศไทย และยื่นขอรับใบอนุญาตเป็นศูนย์บริหารเงินพร้อมส่งสําเนาใบสําคัญการจดทะเบียนเป็นนิติบุคคล หนังสือรับรองและรายชื่อผู้ถือหุ้นที่กระทรวงพาณิชย์รับรองแล้วไปให้เจ้าพนักงานภายใน 1 ปี นับจากวันที่ได้รับความเห็นชอบให้จัดตั้งศูนย์บริหารเงินข้อ ๔ เจ้าพนักงานอาจเสนอความเห็นต่อรัฐมนตรี ว่าการกระทรวงการคลัง เพื่อพิจารณาไม่อนุญาต หรือ ถอนใบอนุญาต หรือไม่ต่ออายุใบอนุญาต หากเจ้าพนักงานมีข้อสงสัยหรือมีเหตุที่เชื่อได้ว่านิติบุคคลที่ขอรับอนุญาต หรือศูนย์บริหารเงิน กระทําการดังต่อไปนี้ (1) ไม่ปฏิบัติหรือฝ่าฝืนกฎหมายว่าด้วยการควบคุมการแลกเปลี่ยนเงิน หรือกฎข้อบังคับคําสั่ง และประกาศที่ได้ออกเพื่อดําเนินการตามกฎหมายนั้น (2) ปฏิบัติการอันเป็นภัยต่อระบบการแลกเปลี่ยนเงิน (3) ปฏิบัติการอันเป็นภัยต่อสาธารณชนในทางเศรษฐกิจ (4) เหตุอื่นใดตามที่เจ้าพนักงานเห็นสมควร ในกรณีที่รัฐมนตรีสั่งถอนหรือแจ้งไม่ต่ออายุใบอนุญาตของศูนย์บริหารเงินนั้น ให้เจ้าของหรือผู้จัดการ ส่งคืนใบอนุญาตต่อเจ้าพนักงานภายในระยะเวลาที่เจ้าพนักงานกําหนดข้อ ๕ ในการประกอบธุรกิจ ให้ศูนย์บริหารเงินถือปฏิบัติตามหลักเกณฑ์และวิธีการ ดังต่อไปนี้ (1) การชําระเงินให้กับกลุ่มบริษัทและบริษัทคู่ค้าในประเทศไทยต้องเป็นเงินบาท สําหรับการชําระเงินให้กับบริษัทในต่างประเทศให้ชําระเป็นเงินตราต่างประเทศ เว้นแต่ สาธารณรัฐสังคมนิยมเวียดนาม และประเทศที่มีพรมแดนติดต่อกับประเทศไทยให้ชําระเป็นเงินบาทได้ (2) การนําสภาพคล่องส่วนเกินของกลุ่มบริษัทไปให้กลุ่มบริษัทในต่างประเทศ กู้ยืมเป็นเงินตราต่างประเทศได้ไม่เกินวงเงินที่เจ้าพนักงานกําหนด โดยจะพิจารณาจากฐานะทางการเงินและผลประกอบการของกลุ่มบริษัท (3) การซื้อ ขายเงินตราต่างประเทศ และการทําธุรกรรมเพื่อบริหารความเสี่ยงจากอัตราแลกเปลี่ยนจะต้องทํากับนิติบุคคลรับอนุญาตในประเทศเท่านั้น (4) นํารายได้จากต่างประเทศฝากเข้าบัญชีเงินฝากเงินตราต่างประเทศได้ โดยให้แจ้งชื่อนิติบุคคลรับอนุญาตผู้รักษาบัญชีและหมายเลขบัญชีดังกล่าวต่อเจ้าพนักงาน และมิให้นําเงินตราต่างประเทศในบัญชีดังกล่าวนี้ไปใช้เพื่อวัตถุประสงค์อื่นที่มิใช่ธุรกิจการบริหารจัดการทางการเงินโดยยอดคงเหลือในบัญชีรวมทุกบัญชีจะต้องไม่เกินวงเงินตามที่เจ้าพนักงานกําหนด ซึ่งจะพิจารณาจากฐานะทางการเงินและผลประกอบการของกลุ่มบริษัท (5) จัดให้มีการบันทึกบัญชีทุกรายการ ให้เรียบร้อย ถูกต้องและเป็นปัจจุบัน รวมทั้งต้องมีผู้ตรวจสอบบัญชีที่เชื่อถือได้ตรวจสอบเป็นประจําอย่างน้อยปีละ 1 ครั้ง ทั้งนี้ รายการบัญชีดังกล่าวจะต้องเก็บรักษาไว้ไม่น้อยกว่า 3 ปี เพื่อให้เจ้าพนักงานสามารถตรวจสอบได้เมื่อต้องการ (6) จัดให้มีการแยกบันทึกบัญชีของตนกับกลุ่มบริษัทให้ชัดเจน (7) ต้องจัดทํารายงานตามหลักเกณฑ์และวิธีการ ที่เจ้าพนักงานกําหนดข้อ ๖ ในกรณีที่มีการเปลี่ยนแปลงสภาพนิติบุคคลของศูนย์บริหารเงิน ให้รายงานการเปลี่ยนแปลงดังกล่าวต่อเจ้าพนักงานเป็นหนังสือ พร้อมทั้งยื่นเอกสารหลักฐานที่เกี่ยวข้องภายใน 15 วันนับแต่วันที่มีการเปลี่ยนแปลงทางทะเบียนข้อ ๗ ประกาศฉบับนี้ให้ใช้บังคับตั้งแต่วันที่ 5 กรกฎาคม พ.ศ. 2547 เป็นต้นไปผู้มีอํานาจลงนาม - ประกาศ ณ วันที่ 5 กรกฎาคม พ.ศ. 2547 (นางทัศนา รัชตโพธิ์)เจ้าพนักงานควบคุมการแลกเปลี่ยนเงิน